stanford-oval/wikipedia huggingface dataset:
Marc Bloch

| Marc Bloch |
| --- | --- |

Henkilötiedot
Syntynyt: 6. heinäkuuta 1886
Kuollut: 16. kesäkuuta 1944 (57 vuotta)
Kansalaisuus:  Ranska
Koulutus ja ura
Väitöstyön ohjaaja:  Christian Pfister
Oppilaat:  Henri Brunschwig
Tutkimusalue:  Historia
Marc Leopold Benjamin Bloch (6. heinäkuuta 1886 – 16. kesäkuuta 1944) oli ranskalainen historioitsija, annalisti, keskiajan tutkija, historianfilosofi, professori ja Ranskan vastarintaliikkeen aktiivijäsen. Hän syntyi Lyonissa maallistuneeseen juutalaisperheeseen ja kuoli saksalaisten teloittamana Ranskan vastarintaliikkeen jäsenenä Lyonin lähistöllä toisen maailmansodan loppuvaiheessa.
Marc Bloch kuuluu historiallisen sosiologian vaikutusvaltaisimpiin edustajiin sekä ranskalaisen annales-koulukunnan perustajiin. Hän on vaikuttanut suuresti esimerkiksi Perry Andersoniin, Charles Tillyyn ja Barrington Mooreen.
Elämä

Marc Blochin isä Gustave Bloch oli tunnettu antiikin historioitsija ja toimi tieteenalan professorina Lyonin yliopistossa. Tultuaan ylioppilaaksi arvostetusta Louis-Le-Grand-lyseosta hän opiskeli ranskalaisten intellektuellien perusoppilaitoksessa Ecole normale supérieuressa vuosina 1904–1908. Valmistuttuaan korkeakoulusta hän matkusti 1908–1909 Saksaan Berliiniin ja Leipzigiin, joissa tutustui aikakauden uusimpaan historiankirjoitukseen, sen ongelmiin, kysymyksenasetteluihin ja ratkaisutapoihin.
Ensimmäinen maailmansota ja Ranskan sen kestäessä kokemat sotilaalliset vaikeudet, jotka lopulta päättyivät ympärysvaltojen avulla voittoon Saksasta, kuuluivat Marc Blochin nuoruuteen. Sodassa hän toimi tavallisena rintamasotilaana, tykistön kersanttina ja myöhemmin kapteeniksi ylennettynä, ja tämä kokemusmaailma muokkasi hänen myöhempiä valintojaan.
Sodan jälkeen Bloch avioitui Simone Vidalin kanssa. Avioliitosta heille syntyi kuusi lasta. Avioliitto oli merkittävä ajatellen myöhempää saksalaismiehityksen aikaa Ranskassa. Lapsilla on ollut oma merkittävä roolinsa Marc Blochin kuoleman jälkeisessä töiden julkaisemisessa.
Avioliiton solmimisen aikoihin hän sai opetustoimen Strasbourgin yliopistosta, joka oli vuosikymmenten saksalaisajan jälkeen siirtynyt takaisin Ranskalle ja johon tarvittiin innokkaita ja uskaliaita tiedemiehiä koko laitoksen uudelleenrakentamiseksi. Nykyisin tämä yliopisto kantaa Marc Blochin nimeä.
Osallistuttuaan sotatoimiin ennen Ranskan tappiota toisessa maailmansodassa, Marc Bloch sai materiaalia viimeisiin kirjoituksiinsa ja niin historiallisiin kuin filosofisiin pohdintoihinsa. Piileskeltyään perheineen saksalaisia eri puolilla maata ja lähetettyään osan lapsistaan turvaan ulkomaille Bloch liittyi vanhana sotilaana vastarintaliikkeeseen, kunnes vuonna 1944 ranskalaiset yhteistoimintamiehet pidättivät hänet. Kidutuksen jälkeen kesällä 1944 saksalaiset teloittivat hänet Saint-Diedier-de-Formansissa Ain departementissa lähellä hänen kotikaupunkiaan Lyonia.
Bloch historiantutkijana

Bloch ei ole kuuluisa mistään yhteiskuntatieteellisestä teoriasta. Hän teki kuitenkin merkittävinä pidettyjä tutkimuksia, joissa tutkimuksen metodologiaa oli käytetty ja kehitetty erinomaisella tavalla. Hänen tärkeimmät teoksensa käsittelevät keskiajan Länsi-Eurooppaa. Hän tutki esimerkiksi viljelymenetelmiä, taikauskomuksia, kansanperinnettä ja feodalismia yleisemmin. Tutkimuksissa yhdistyvät historia, antropologia, sosiologia ja taloustiede. Tällainen yhdistelevä lähestymistapa tuli muotiin myöhemmin noin 40 vuotta Blochin teosten julkaisemisen jälkeen.
Bloch historiantutkijana > Analyysiyksiköt

Blochin tutkimuksissa merkillepantavaa ovat ensinnäkin ajalliset ja sosiaaliset analyysiyksiköt. Useinhan tutkimuksen analyysiyksiköt otetaan politiikasta: historiallinen aika jaetaan hallitsijoiden valtakausien mukaan ja analyysiyksiköitä ovat valtiot, kansat ja hallintoalueet. Blochilla keskeisiä analyysiyksiköitä olivat sen sijaan sukupolvet ja sivilisaatiot.
Sukupolvi on lyhyemmän aikavälin ajanmitta. Bloch painotti, että yhteiset ja tärkeät kokemukset ovat merkittäviä sukupolven tietoisuuden määrittymisessä. Sivilisaation käsite taas viittaa yhteiskunnan materiaalisten, psykologisten ja rakenteellisten osien kokonaisuuteen, joka muuttuu hyvin hitaasti. Blochin luetuin teos, joka käsittelee feodaaliyhteiskuntaa, on yhden sivilisaation historia. Sivilisaation ensimmäinen ulottuvuus on sen historiallinen ympäristö. Feodaaliyhteiskunnan taustalla Bloch näkee silloisen turvattoman historiallisen ympäristön. Toinen sivilisaation ulottuvuus on kulttuuriympäristö, joka käsittää myös teknologian. Materiaalinen ja henkinen ovat molemmat tärkeitä selittäviä tekijöitä eikä kumpikaan ole ensisijainen. Niin ikään maantieteellinen ympäristö vaikuttaa sivilisaation kehitykseen.
Tutkittavat ilmiöt on sijoitettava Blochin mukaan aina omaan historialliseen kontekstiinsa. Yksittäiset sivilisaatiot eivät ole täysin yhtenäisiä, mutta niiden osissa on kuitenkin yhtenäisiä piirteitä. Kun nämä piirteet on ymmärretty, voidaan seuraavaksi analysoida eroja yhden sivilisaation sisällä. Tutkiessaan Ranskan maaseutuhistoriaa Bloch käyttää aikakehyksenä erilaisten viljelytapojen käytön jatkumista. Hän ei halua asettaa tiukkoja sääntöjä sille, miten tutkimuksen aikakehys tulee valita, vaan tutkijan on tutustuttava kohteeseensa hyvin ja pyrittävä löytämään siitä oleelliset piirteet. Yleensä nämä piirteet ovat sellaisia, jotka osoittavat rajat tietyn yhteiskuntamuodon kestolle.
Bloch historiantutkijana > Lähteiden käyttö

Bloch tunnetaan myös tavastaan käyttää lähteitä historiantutkimuksessa. Blochille lähteeksi kelpasivat melkein mitkä tahansa asiat, mikä oli myöhemmin tyypillistä koko annales -koulukunnalle. Hän antaa tutkimusmetodia käsittelevässä teoksessaan pitkän listan erilaisista asioista, joita voi käyttää lähteinä. Yksi merkittävä lähdetyyppi Blochille olivat kansan parissa liikkuneet eeppiset kertomukset, joiden yhteyttä yhteiskunnan rakenteeseen hän tutki. Bloch myös oli ensimmäisiä, jotka käyttivät epälineaarista tutkimusmetodia. Tutkiessaan Ranskan maaseutua, hän aloitti tutkimalla ensin viimeaikaisia, runsaslukuisia lähteitä, ennen kuin vasta sen jälkeen paneutui tutkimuskohteena olevan ajan lähteisiin. Tämä metodi perustui siihen, että myöhemmät lähteet kertoivat osin samoista asioista, mistä hän oli kiinnostunut tutkimusperiodin suhteen. Tällainen epälineaarinen metodi omaksuttiin sittemmin laajalti maaseutuhistorian tutkimukseen.
Muiden annales -koulun tutkijoiden tavoin Blochille tärkeää oli maantieteellinen evidenssi. Keskeistä siinä oli fyysisen paikan ja ihmisen sosiaalisen organisaation vuorovaikutus, ja se tapa millä nämä kaksi muokkasivat toisiaan. Blochille mikään lähdetyyppi ei ole sinänsä toista arvokkaampi. Riippuu tutkimuskysymyksistä, mitä lähteitä kannattaa käyttää, kun taas useimmille tutkijoille lähteet määräävät tutkimuskysymyksen.
Bloch historiantutkijana > Vertailevan tutkimuksen edut

Vertailevan tutkimuksen tärkeimpänä tehtävänä Bloch piti sen tutkijan mieltä puhdistavaa vaikutusta. Vertailussa tulevat ilmi erilaiset tutkijan omasta kulttuurista ja ajasta juontuvat tutkimuksen kannalta väärät ajattelutavat, jotka ovat alati uhkana historiantutkimuksessa. On erittäin hyödyllistä tarkastella tutkittavia sosiaalisia ilmiöitä laajemmin eri ympäristöissä kuin vain tutkimuskohteen paikallisessa ympäristössä.  Monet yhden paikan ympärille keskittyvät tutkimukset luulevat väärin tutkimaansa ilmiötä ainutlaatuiseksi, koska eivät ole perehtyneet aiheeseen laajemmin.
Samanlaisuuksien lisäksi vertaileva lähestymistapa auttaa huomaamaan myös eroavaisuudet eri paikoissa esiintyvien ilmiöiden välillä. Kun erot on huomattu, päästään tutkimaan näiden erojen syitä. Bloch kuitenkin kritisoi monia oman aikansa vertailevan tutkimuksen harjoittajia poliittisesta tarkoitushakuisuudesta sekä kritiikittömistä teoreettisista johtopäätöksistä.
Bloch historiantutkijana > Tieteenfilosofia

Bloch ei uskonut luonnontieteiden malliin yhteiskunnan tutkimisessa vaan piti Auguste Comten positivistista lähestymistapaa virheellisenä. Toisaalta Bloch ihaili Émile Durkheimia, mutta piti tämän universalismia liioiteltuna. Bloch ei hyväksynyt Durkheimin tieteellistä ohjelmaa, jossa väittämiä testattaisiin jollain tapaa ja pyrittäisiin sitten parantamaan teoriaa tältä pohjalta. Blochille teorian rooli oli vain auttaa historioitsijaa etsimään parempaa evidenssiä menneisyyttä koskien. Teoreettiset mallit voivat auttaa tutkijaa löytämään uusia kysymyksiä ja arvioimaan lähteitä. Teoria ymmärrettynä tällä tavoin oli merkittävässä roolissa Blochin metodologiassa. Historiallisen tutkimuksen lopullisen tuloksen tulee Blochin mukaan olla joukko yleistäviä väittämiä, jotka pätevät omassa, laajassa kontekstissaan mahdollisimman hyvin, ja samalla näiden tehtyjen väittämien tulisi auttaa muita tutkijoita ymmärtämään sosiaalista käyttäytymistä myös yleisellä tasolla ajasta ja paikasta riippumatta.
Toiminta ja tuotanto

Uusi ja haastava opetustehtävä, joka keskittyi keskiajan historiaan yhdessä yliopiston ylösrakennuksen kanssa, lisäsi myös Blochin toimintavauhtia. Hänen väitöskirjansa maaorjien asemasta suorien Capetinki-sukuisten kuninkaiden aikana valmistui ja saa osakseen paljon kiitosta. Hän myös paneutui ensimmäisen maailmansodan aikana liikkuneisiin huhuihin ja niiden vaikutukseen niin sotilaiden kuin kansankin parissa. Yhdessä työtoverinsa Lucien Febvren kanssa Bloch perusti annalistisen koulukunnan, joka toimii samannimisen lehden ympärillä.
Annalistisen koulukunnan tieto-opillinen ja -teoreettinen ajastusmaailma on vaikuttanut voimakkaasti koko 1900-luvun historiankirjoitukseen, ei vain Ranskassa vaan kautta koko maailman historiankirjoituksen. Koulukunnan keskeisiä teoreettisia malleja ovat muun muassa mentaalinen historia, totaalinen historia ja sivilisaatioiden historia. Myös uudenlainen ja aivan uusien lähteiden käyttö tuli mukaan tutkimukseen. Näin monumentit, tilastot ja usein kylmät luvut saivat oman roolinsa historiantutkimuksessa.
Bloch keskittyi tuotannossaan ja elämässään muutamaan hyvin oleelliseen aiheeseen:
Keskiaika oli eurooppalaisen yhteiskunnan rakentamisen perusvaihe. Siellä syntyivät ne instituutiot joka ovat yhteisöämme kannatelleet ja tavallaan myös johtaneet Euroopan unionin kaltaiseen yhdentymisprosessiin
Historian opetus, jonka tärkeys tuli Blochin mielestä hyvin esiin Ranskan suuressa tappiossa 1940, koska opetus oli johdatellut kansakunnan omahyväisyyteen ja toimettomuuteen historian tosiseikkojen suhteen
Ranskan tappioon johtaneet yhteiskunnalliset, moraaliset ja filosofiset syyt
Historianfilosofia, uudet tutkimusmenetelmät, lähteet ja kiinnostuksen kohteet, ja tästä on lähtenyt liikkeelle niin sanottu arkipäivän- ja tavallisten ihmisten historia.
Jokainen Marc Blochin melko laajan tuotannon osa on ollut omana aikanaan, ja on toki yhä vieläkin, historiankirjoituksen merkkipaalu, joka on opastanut muita tutkijoita. Hänen keskeisiä teoksiaan ovat muun muassa:
La Société féodale I et II, (1939–1940)
Les rois thaumaturges (1924)
Les caractères originaux de l'histoire rurale française. (1931)
L'Étrange Défaite (1940)
Apologie pour l'Histoire ou Métier  d’historien (1949), (1993, uusin versio) Suomennettu: Historian puolustus (2003)
Souvenirs de guerre 1914–1915, 1969
Marc Blochista on kirjoitettu lukuisia artikkeleita ja Annalistista koulukuntaa pidetään historiankirjoituksen kolmantena paradigmana. Keskeisimmät hänestä kirjoitetut monografiat ovat mm:
Carole Fink: Marc Bloch. A Life in History. (1989)
Mastrogregori, Massimo: Il genio dello storico. Le considerazioni sulla storia di Marc Bloch e Lucien Febvre e la tradizione metodologica francese, Rooma 1987.
Ulrich Raulff: Ein Historiker im 20. Jahrhundert: Marc Bloch. (1995)
Peter Schöttler (Hg.): Marc Bloch. Historiker und Widerstandskämpfer. (1999)
Joseph Lambie, ed., Architects and Craftmen in History (1956)
H. Stuart Hughes, The Obstructed Path: French Social Thought in the Years of Desperation, 1930–1960 (1968)
Marc Bloch aujourd'hui : histoire comparée et sciences sociales. Toimittaneet  :Hartmut Atsma ja André Burguière (1990)
Kirjallisuutta

Bloch, Marc: Historian puolustus.  ((Apologie pour l’histoire, ou Métier d’historien, 1949.) Suomennos: johdanto, luvut I–V: Ossi Lehtiön suomennoksen pohjalta toimittaneet Elina Suolahti ja Martti Berger)  Helsinki:  Artemisia, 2003.  ISBN 951-97294-4-5
Aiheesta muualla

Centre Marc Bloch
Marc Bloch-seura Ranskassa
Historian puolustus (ranskaksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB  Trove 
Muut:  IdRef
Mont Royal

| Mont Royal (ranskaksi) Mount Royal (englanniksi) |
| --- | --- |

Korkeus:  233 m
Sijaintitiedot
 Mont Royal (ranskaksi) Mount Royal (englanniksi)
 Koordinaatit: 45°30′23″N, 75°35′20″W 
Sijainti:  Montréal, Québec Kanada
Vuoristo:  Collines Montérégiennes
Ikä:  125 miljoonaa vuotta
Mont Royal (engl. Mount Royal) on matala vuori Kanadan Québecin Montréalin kaupungissa. Vuoren korkein huippu on 233 metrin korkeudella merenpinnasta. Vuori on tunnettu kaupungin maamerkki, sekä suojeltu historia- ja luontokohde.
Maantiede

Mont Royal sijaitsee Kanadan Québecissä Montréalin kaupungissa Montréalin saaren keskiosassa. Pinta-alaa vuorella on noin 10 km². Matalalla vuorella on kolme huippua,; Colline de la Croix, Colline d’Outremont ja Westmount Summit. Keskihuippu eli Colline de la Croix on vuoren korkein kohta 233 metrin korkeudella merenpinnasta. Vuorta on joskus kuvailtu väärin sammuneeksi tulivuoreksi. Se on muodostunut magmasta noin 125 miljoonaa vuotta sitten, mutta se ei kuitenkaan ole varsinainen tulivuori. Maastoa alueella on muovannut viimeisen jääkauden aikana sulaneet mannerjäätiköt.
Vuoren pohjoisosassa on neljä hautausmaata. Osa vuoren alueesta on rakennettu asuinalueeksi ja eri laitosten, kuten yliopistojen ja sairaaloiden käyttöön.
Historia

Vanhimpiin lukeutuvat merkit ihmisasutuksesta Montréalin saarella on tehty Dawsonin löytöpaikalta vuoren vierestä.  Paikka oli paikallisen irokeesikansan 1500-luvulla perustama kylä. Alkupåeräiskansat rakensivat asutuksia vuoren etelä- ja itäpuolelle mahdollisesti koska vuori suojasi näin heitä talven kulmiltä tuulilta koillisesta.
Ranskalainen purjehtia Jacques Cartier vieraili paikalla toisella purjehdusretkellään Pohjois-Amerikkaan lokakuussa 1535. Cartier kiipesi vuorelle, jolle hän antoi sen nykyisen nimen. Montréal in kaupunki on puolestaan mahdollisesti johdettu vuoren nimestä ranskan sanojen mont (vuori) ja réal (kuninkaallinen) yhdistelmänä. Cartier mainitsee myös vuoren vieressä sijaineen intiaanien Hochelaga-nimisen kylän. Toukokuussa 162 Montréalin saarelle perustettiin nykyistä Montréalin kaupunkia edeltänyt ranskalainen Ville-Marien siirtokunta. Joulupäivänä samana vuonna siirtokuntaa uhkasi tulva ja Paul de Chomedey vannoi pystyttävänsä ristin vuoren huipulle jos siirtokunta säästyisi. Kun näin tapahtui hän kiipesi vuorelle pystyttäen puisen ristin alkuvuonna 1643. Nykyisin paikalla on vuonna 1924 pystytetty teräksinen risti tapahtumien muistoksi.
Montréalin kasvaessa kaupunki tarvitsi uutta tilaa hautausmaille, joita alettiin rakentaa vuoren pohjoisrinteille vuodesta 1852 alkaen. Ensimmäisen perustivat englanninkieliset protestantit ja vuonna 1854 perustettiin ranskankielisten katolisten Notre-Dame-des-Neigesin hautausmaa. Jälkimmäinen on nykyisin Kanadan suurin hautausmaa. Samana vuonna vuorelle perustettiin myös Montréalin ensimmäinen juutalainen hautausmaa. Hautausmaiden ohella kasvava kaupunki tarvitsi tilaa eri laitostensa käyttöön. Collège de Montréal ja Collège Notre-Dame siirtyivät vuorelle 1800-luvun lopulla. Paikalle tuli myös kaksi sairaalaa, Hôtel-Dieu	ja Royal Victoria Hospital. Jälkimmäisten ajatuksena tuolloin oli siirtää potilaita kaupungista lähemmäs luontoa paramisen nopeuttamiseksi. Vuonna 1876 vuorelle avattiin viheralueena Parc du Mont-Royal -puisto (englanniksi Mount Royal Park). Puiston Beaver Laken tekolampi rakennettiin 1938.
Mont Royalista tehtiin vuonna 2005 suojeltu historia- ja luontokohde. Lain mukaan Montréaliin ei saa rakentaa vuorta korkeampia uusia rakennuksia.
Mont Royal Montréalin kartassa.
Näkymä Montréalin keskustaan vuorelta.
The Complete Works

| The Complete Works Queen |
| --- | --- | --- |

Boksi-julkaisun tiedot
 Äänitetty : 1973–1984
 Julkaistu: 1985
 Tyylilaji: hard rock, progressiivinen rock, heavy metal, glam rock
 Levy-yhtiö: EMI
Queenin muut julkaisut
| The Works 1984 | The Complete Works 1985 | A Kind of Magic 1986 |
The Complete Works on Queen-yhtyeen vuonna 1985 julkaistu vinyyliboksi, joka sisältää yhteensä neljätoista levyä. Mukana on kolmetoista studioalbumia, yksi livealbumi sekä Complete Vision -albumi, joka sisältää ennenjulkaisematonta materiaalia.
Sisältö

Queen (1973)
Queen II (1974)
Sheer Heart Attack (1974)
A Night at the Opera (1975)
A Day at the Races (1976)
News of the World (1977)
Jazz] (1978)
Live Killers (LP 1) (1979)
Live Killers (LP 2) (1979)
The Game (1980)
Flash Gordon (1980)
Hot Space (1982)
The Works (1984)
Complete Vision
Kappaleet Complete Vision -albumilla

See What a Fool I've Been
A Human Body
Soul Brother
I Go Crazy
Thank God It's Christmas
One Vision (Single Version)
Blurred Vision
| n k Queen |
| --- | --- |
 Brian May  Roger Taylor Freddie Mercury  John Deacon 
Studioalbumit:  Queen  Queen II  Sheer Heart Attack  A Night at the Opera  A Day at the Races  News of the World  Jazz  The Game  Flash Gordon  Hot Space  The Works  A Kind of Magic  The Miracle  Innuendo  Made in Heaven  The Cosmos Rocks 
Kokoelmat:  Greatest Hits  The Complete Works  Greatest Hits II  Queen Rocks  The Crown Jewels  Greatest Hits III  Absolute Greatest 
Livetallenteet:  Live Killers  Live Magic  Live at Wembley ’86  Live at the Bowl  Return of the Champions  Queen Rock Montreal 
Muuta:  Diskografia  Bohemian Rhapsody -elokuva (2018)
Yas Marina Circuit

| Yas Marina Circuit |
| --- | --- |

Sijainti:   Yas, Abu Dhabi, Yhdistyneet arabiemiirikunnat
Aikavyöhyke:  UTC+4
Valmistumisvuosi:  2009
Suunnittelija:  Hermann Tilke
Katsojakapasiteetti:  60 000
Radan pituus:  5,281 km
Mutkia:  16
Rataennätys:  1.25,637 ( Kevin Magnussen, Haas-Ferrari, 2024)
Suurimmat tapahtumat:  Formula 1, Formula 2, GP2 (2010–2016), GP3 (2013–2018), Porsche Supercup
2009–2020

Radan pituus:  5,554 km
Mutkia:  21
Rataennätys:  1.39,283 ( Lewis Hamilton, Mercedes, 2019)
Formula 1
Kilpailun pituus:  58 kierrosta, 306,183 km
Ensimmäinen GP:  2009
Grand Prix’itä ajettu:  16
Eniten voittoja:   Lewis Hamilton (5)
Rata ilmakuvassa.
Yas Marina Circuit (arab. حلبة مرسى ياس‎, Ḥalbat Marsā Yās) on moottorirata Yasin tekosaarella Abu Dhabissa Yhdistyneissä arabiemiirikunnissa.
Yas Marina Circuitin on suunnitellut saksalainen arkkitehti Hermann Tilke. Radalla ajettiin Abu Dhabin Grand Prix ensimmäistä kertaa kaudella 2009. Rata ajetaan vastapäivään.
Yas Marina Circuit on yhdistelmä perinteistä kilparataa ja katurataa. Kilparata on pysyvä rakennelma, johon voidaan yhdistää tilapäisesti katurataosuus kilpailuja varten. Radalla oli alun perin 21 mutkaa, ja se oli 5,554 kilometriä pitkä. Kaudelle 2021 rataprofiilia muutettiin merkittävästi, kun aikaisempia hitaita mutkia ja šikaaneja poistettiin ja niiden tilalle tehtiin nopeampia neulansilmämutkia. Rata sijaitsee osittain satama-alueella kuten Monacossa ja siinä on myös osio, joka muistuttaa Spa-Francorchampsin Raidillon-mutkaa.
Voittajat > Formula 1

| Kausi | Kuljettaja | Valmistaja | Raportti |
| --- | --- | --- | --- |
| 2009 |  Sebastian Vettel | Red Bull-Renault | Raportti |
| 2010 |  Sebastian Vettel | Red Bull-Renault | Raportti |
| 2011 |  Lewis Hamilton | McLaren-Mercedes | Raportti |
| 2012 |  Kimi Räikkönen | Lotus-Renault | Raportti |
| 2013 |  Sebastian Vettel | Red Bull-Renault | Raportti |
| 2014 |  Lewis Hamilton | Mercedes | Raportti |
| 2015 |  Nico Rosberg | Mercedes | Raportti |
| 2016 |  Lewis Hamilton | Mercedes | Raportti |
| 2017 |  Valtteri Bottas | Mercedes | Raportti |
| 2018 |  Lewis Hamilton | Mercedes | Raportti |
| 2019 |  Lewis Hamilton | Mercedes | Raportti |
| 2020 |  Max Verstappen | Red Bull Racing-Honda | Raportti |
| 2021 |  Max Verstappen | Red Bull Racing-Honda | Raportti |
| 2022 |  Max Verstappen | Red Bull Racing-RBPT | Raportti |
| 2023 |  Max Verstappen | Red Bull Racing-Honda RBPT | Raportti |
| 2024 |  Lando Norris | McLaren-Mercedes | Raportti |
Voittajat > GP2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2010 | 1. lähtö |  Sergio Pérez | Barwa Addax Team | Raportti |
| 2010 | 2. lähtö |  Luiz Razia | Rapax | Raportti |
| 2011 | 1. lähtö |  Fabio Leimer | Racing Engineering | Raportti |
| 2011 | 2. lähtö |  James Calado | Lotus ART | Raportti |
| 2013 | 1. lähtö |  Alexander Rossi | Caterham Racing | Raportti |
| 2013 | 2. lähtö |  James Calado | ART Grand Prix | Raportti |
| 2014 | 1. lähtö |  Stoffel Vandoorne | ART Grand Prix | Raportti |
| 2014 | 2. lähtö |  Stefano Coletti | Racing Engineering | Raportti |
| 2015 | 1. lähtö |  Stoffel Vandoorne | ART Grand Prix | Raportti |
| 2015 | 2. lähtö | Kilpailu keskeytettiin. | Kilpailu keskeytettiin. | Raportti |
| 2016 | 1. lähtö |  Pierre Gasly | Prema Racing | Raportti |
| 2016 | 2. lähtö |  Alex Lynn | DAMS | Raportti |
Voittajat > GP2 > Aasian GP2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2009–2010 | 1. lähtö |  Davide Valsecchi | iSport International | Raportti |
| 2009–2010 | 2. lähtö |  Christian Vietoris | DAMS | Raportti |
| 2009–2010 | 1. lähtö |  Oliver Turvey | iSport International | Raportti |
| 2009–2010 | 2. lähtö |  Davide Valsecchi | iSport International | Raportti |
| 2011 | 1. lähtö |  Jules Bianchi | Lotus ART | Raportti |
| 2011 | 2. lähtö |  Stefano Coletti | Trident Racing | Raportti |
Voittajat > Formula 2

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2017 | 1. lähtö |  Artjom Markelov | Russian Time | Raportti |
| 2017 | 2. lähtö |  Charles Leclerc | Prema Racing | Raportti |
| 2018 | 1. lähtö |  George Russell | ART Grand Prix | Raportti |
| 2018 | 2. lähtö |  Antonio Fuoco | Charouz Racing System | Raportti |
Voittajat > GP3

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2013 | 1. lähtö |  Daniil Kvjat | MW Arden | Raportti |
| 2013 | 2. lähtö |  Tío Éllinas | Marussia Manor Racing | Raportti |
| 2014 | 1. lähtö |  Dean Stoneman | Koiranen GP | Raportti |
| 2014 | 2. lähtö |  Nick Yelloly | Status Grand Prix | Raportti |
| 2015 | 1. lähtö |  Marvin Kirchhöfer | ART Grand Prix | Raportti |
| 2015 | 2. lähtö |  Alex Palou | Campos Racing | Raportti |
| 2016 | 1. lähtö |  Nyck de Vries | ART Grand Prix | Raportti |
| 2016 | 2. lähtö |  Jake Hughes | DAMS | Raportti |
| 2017 | 1. lähtö |  Niko Kari | Arden International | Raportti |
| 2017 | 2. lähtö |  Dorian Boccolacci | Trident | Raportti |
| 2018 | 1. lähtö |  Leonardo Pulcini | Campos Racing | Raportti |
| 2018 | 2. lähtö |  Nikita Mazepin | ART Grand Prix | Raportti |
Voittajat > Porsche Supercup

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2009 | 1. lähtö |  René Rast | Veltins MRS Racing | Raportti |
| 2009 | 2. lähtö |  Jeroen Bleekemolen | Konrad Motorsport | Raportti |
| 2011 | 1. lähtö |  Nick Tandy | Konrad Motorsport | Raportti |
| 2011 | 2. lähtö |  René Rast | Veltins Lechner Racing | Raportti |
| 2013 | 1. lähtö |  Nicki Thiim | Attempto Racing | Raportti |
| 2013 | 2. lähtö |  Nicki Thiim | Attempto Racing | Raportti |